open-index/open-wikipedia-markdown huggingface dataset:
Στήβεν Αλεξάντερ

Ο **Στήβεν Αλεξάντερ** (*Stephen Alexander*, 1 Σεπτεμβρίου 1806 – 25 Ιουνίου 1883) ήταν Αμερικανός αστρονόμος, μαθηματικός και πανεπιστημιακός.

Γεννήθηκε στην πόλη Σκενέκταντυ της πολιτείας της Νέας Υόρκης Ο Αλεξάντερ ήταν κουνιάδος του σημαντικού φυσικού Τζόζεφ Χένρι, που ήταν ο πρώτος ιστορικά γραμματέας στο Ίδρυμα Σμιθσόνιαν, και συνεργάσθηκε στενά μαζί του. Σπούδασε στο Union College του Σκενέκταντυ, από όπου απεφοίτησε το 1824, και κατόπιν στο Θεολογικό Σεμινάριο του Πρίνστον, από όπου απεφοίτησε το 1832.

## Σταδιοδρομία
[thumb|right|Η δακτυλιοειδής έκλειψη Ηλίου της 28ης Μαΐου 1854 σε [δαγκεροτυπία του Στήβεν Αλεξάντερ]]
Ο Αλεξάντερ άρχισε να διδάσκει μαθηματικά στο Πανεπιστήμιο Πρίνστον ήδη από το 1832 και αργότερα έγινε καθηγητής της αστρονομίας και των μαθηματικών εκεί. Υπήρξε υπέρμαχος της ανεγέρσεως του πρώτου αστεροσκοπείου του Πρίνστον.

Ο Αλεξάντερ εκλέχθηκε μέλος της Αμερικανικής Φιλοσοφικής Εταιρείας το 1839. Το 1860 ήταν επικεφαλής αποστολής στην ακτή του Λαμπραντόρ προκειμένου να παρατηρήσουν την έκλειψη Ηλίου που έγινε στις 18 Ιουλίου εκείνου του έτους. Ο Αλεξάντερ παρετήρησε επίσης τις ηλιακές εκλείψεις του 1854 και του 1869.

Ο αστρονόμος υπήρξε ένα από τα αρχικά μέλη της Αμερικανικής Εθνικής Ακαδημίας Επιστημών, από την ίδρυσή της το 1863, καθώς και της Αμερικανικής Ενώσεως για την Προαγωγή της Επιστήμης, διατελώντας και πρόεδρος της τελευταίας το 1859. Από τις κυριότερες εργασίες του ήταν η «Φυσικά φαινόμενα παρατηρούμενα κατά τις εκλείψεις Ηλίου» (την οποία ανέγνωσε ενώπιον της Αμερικανικής Φιλοσοφικής Εταιρείας το 1848), οι «Θεμελιώδεις αρχές των μαθηματικών» (την οποία ανέγνωσε ενώπιον της Αμερικανικής Ενώσεως για την Προαγωγή της Επιστήμης το ίδιο έτος) και μία ακόμα με θέμα την «Προέλευση των μορφών και οι σημερινές συνθήκες ορισμένων αστρικών σμηνών και αρκετών εκ των νεφελωματων» (1850). Επίσης έγραψε για τη «μορφή και ισημερινές διαμέτρους των αστεροειδών πλανητών», καθώς και για «αρμονίες στη διάταξη του Ηλιακού Συστήματος που φαίνεται να επιβεβαιώνουν την νεφελωματική υπόθεση του Λαπλάς» (ανακοινώθηκε στην Εθνική Ακαδημία Επιστημών).

Ο Στήβεν Αλεξάντερ πέθανε στο Πρίνστον σε ηλικία 76 ετών «μετά από μακρά ασθένεια».

## Βιβλία
Ανάμεσα σε άλλα αξιοσημείωτα συγγράμματα, ο Αλεξάντερ δημοσίευσε τα εξής:

* *Fundamental Principles of Mathematics* (= «Οι θεμελιώδεις αρχές των μαθηματικών»)
* *Statement and Exposition of Certain Harmonies of the Solar System* (= «Περί αρμονιών τινών του Ηλιακού Συστήματος»), έκδοση του Ιδρύματος Σμιθσόνιαν, 1875

## Παραπομπές

## Πηγές
* 
* 
*  
* 
* 

## Εξωτερικοί σύνδεσμοι
* Βιογραφική σημείωση από την Εθνική Ακαδημία Επιστημών

Κατηγορία:Αμερικανοί αστρονόμοι
Κατηγορία:Αμερικανοί μαθηματικοί
Κοινότητα Αρμένων Σητείας

Η **Κοινότητα Αρμένων** Σητείας ή Λασιθίου είναι κοινότητα του Δήμου Σητείας και της τέως Επαρχίας Σητείας  στην Περιφερειακή Ενότητα Λασιθίου της Κρήτης. 

Συστάθηκε το 1925 με το ΦΕΚ 213Α - 17/08/1925 με έδρα τον οικισμό Αρμένοι. Εκτός από την έδρα της  περιλαμβάνει και τους οικισμούς Ασπρόλιθος και Ετιά.

## Πληθυσμός

μικρογραφία|427x427εσ|Η κοινότητα σε σχάση με το δήμο Σητείας.

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος .

## Παραπομπές


Κατηγορία:Δήμος Σητείας

Κατηγορία:Επαρχία Σητείας
NGC 4452

Ο **[[Νέος Γενικός Κατάλογος|NGC]] 4452** είναι φακοειδής γαλαξίας που αποτελεί μέλος του Σμήνους γαλαξιών της Παρθένου και εμφανίζει την πλάγια όψη του όπως παρατηρείται από τη θέση της Γης. Βρίσκεται σε απόσταση περί τα 60 εκατομμύρια έτη φωτός από τη Γη και έχει διάμετρο 35.000 ετών φωτός. Ο γαλαξίας αυτός ανακαλύφθηκε από τον αστρονόμο Ουίλιαμ Χέρσελ (W. Herschel) το 1784 με χρήση του τηλεσκοπίου του των 47&nbsp;εκατοστομέτρων.

Ο NGC 4452 εμφανίζεται τόσο λεπτός από την οπτική γωνία παρατηρήσεως από τη Γη, ώστε είναι δύσκολο να προσδιορισθεί τι τύπος γαλαξία είναι. Η έλλειψη ορατής λωρίδας σκόνης υποδεικνύει ότι είναι φακοειδής γαλαξίας, αν και είναι πιθανό ότι αν μπορούσαμε να τον παρατηρήσουμε από διεύθυνση κάθετη στον δίσκο του θα ήταν ορατή μια σπειροειδής δομή. Κοντά στο κέντρο του NGC 4452 υπάρχει ένα ελαφρό εξόγκωμα από αστέρες, ενώ εκατοντάδες πολύ πιο μακρινοί γαλαξίες είναι ορατοί σχεδόν πίσω του. Οι γαλαξίες που *φαίνονται* τόσο λεπτοί είναι σπάνιοι, κυρίως επειδή η Γη πρέπει να βρίσκεται πολύ κοντά στην προέκταση των επιπέδων των λεπτών γαλαξιακών δίσκων τους. Αλλά στην πραγματικότητα είναι συνηθισμένοι: ακόμα και ο δικός μας δικός μας Γαλαξίας διαθέτει δίσκο που πιστεύεται ότι έχει την ίδια περίπου σχέση πάχους-διαμέτρου.

Ο NGC 4452 εμφανίζεται πολύ παρόμοιος με τον γαλαξία IC 335, που ανήκει στο Σμήνος της Καμίνου.

## Παραπομπές


## Αναφορές

## Εξωτερικοί σύνδεσμοι
* 
* Ο NGC 4452 στην Astronomy Picture of the Day

Κατηγορία:Φακοειδείς γαλαξίες
Κατηγορία:Σμήνος της Παρθένου
Κατηγορία:Παρθένος (αστερισμός)
4452
41060
07601
+02-32-080
Διπολικό νεφέλωμα

thumb|295px|Το διπολικό πλανητικό νεφέλωμα PN Hb 12
Με τον όρο **διπολικό νεφέλωμα** (αγγλ. *bipolar nebula*) χαρακτηρίζεται ένας τύπος νεφελώματος στην αστρονομία, που έχει δύο λοβούς (εκπτύξεις), από έναν στην κάθε πλευρά ενός κεντρικού αστέρα. Η μορφολογία αυτή συναντάται κυρίως σε πλανητικά νεφελώματα και περίπου το 10 έως 20% των πλανητικών νεφελωμάτων είναι διπολικά.

## Σχηματισμός
Τα ακριβή αίτια αυτής της δομής νεφελώματος είναι άγνωστα, ωστόσο πιστεύεται ότι οφείλονται στο ότι ο κεντρικός αστέρας είναι διπλό αστρικό σύστημα, δηλαδή δύο αστέρες που περιφέρονται γύρω από το κοινό κέντρο μάζας τους. Η περίοδος περιφοράς μπορεί να είναι λίγες ημέρες έως και λίγα έτη. Καθώς ο ένας από τους δύο αστέρες εξελίσσεται πρώτος προς τον θάνατό του και αποβάλλει τα εξωτερικά του στρώματα, ο άλλος αστέρας διακόπτει την εκροή αυτού του υλικού στο επίπεδο τροχιάς του συστήματος, με αποτέλεσμα τη δημιουργία του διπολικού σχήματος.

## Παραδείγματα
[thumb|Το πλανητικό νεφέλωμα [M2-9, γνωστό και ως «Φτερά πεταλούδας», είναι ένα διπολικό νεφέλωμα.]]
* Νεφέλωμα του η Τρόπιδος (μη πλανητικό)
* Hubble 5
* M2-9, γνωστό και ως «Φτερά πεταλούδας»
* OH231.8+4.2 – «Νεφέλωμα Νεροκολόκυθο» ή «Νεφέλωμα του σάπιου αυγού»
* Mz3 (Menzel 3) – «Νεφέλωμα Μυρμήγκι»
* CRL 618 – Νεφέλωμα Westbrook
* CRL 2688 – «Νεφέλωμα του Αυγού»
* HD 44179 – «Νεφέλωμα Κόκκινο Ορθογώνιο»
* MyCn18 – Νεφέλωμα «Σκαλιστή κεψύδρα»
* He2-104 – «Νεφέλωμα Νότιος Κάβουρας»
* «Νεφέλωμα Μπούμερανγκ»
* NGC 2346, γνωστό και ως «Νεφέλωμα Πεταλούδα»
* KjPn 8 – Το μεγαλύτερο σε φαινόμενο (γωνιακό) μέγεθος διπολικό πλανητικό νεφέλωμα.

## Δείτε επίσης
* Αστρική εξέλιξη

## Παραπομπές


Διπολικο νεφελωμα
Χάμιλτον (Νέα Ζηλανδία)

Το **Χάμιλτον** ή **Κιρικιριρόα** (αγγλ. *Hamilton*, μάορι *Kirikiriroa*) είναι μεγάλη πόλη της Νέας Ζηλανδίας, στο Βόρειο Νησί. Κτισμένη στις όχθες του ποταμού Γουαϊκάτο, είναι η τέταρτη μεγαλύτερη σε πληθυσμό πόλη της χώρας, με 178.500 κατοίκους. Αποτελεί την έδρα και πολυπληθέστερη πόλη της Περιφέρειας Γουάικατο. Η πόλη καταλαμβάνει έκταση ξηράς περί τα 110 τετραγωνικά χιλιόμετρα ενώ υπάρχει και η ευρύτερη «Αστική περιοχή του Χάμιλτον», που συμπεριλαμβάνει τις γειτονικές πόλεις Νγκαρουαγουάχια, Τε Αγουάμουτου και Κέιμπριτζ, και έχει 241.200 κατοίκους.

Στην περιοχή που καλύπτει σήμερα η πόλη βρίσκονταν αρχικώς αρκετά χωριά των ιθαγενών Μάορι, μεταξύ των οποίων και το Κιρικιριρόα, που είναι και το σημερινό όνομα του Χάμιλτον στη γλώσσα των Μάορι.

Αρχικώς η οικονομία του Χάμιλτον βασιζόταν στον αγροτικό τομέα, αλλά σήμερα είναι πολυσχιδής και η αστική περιοχή είναι η τρίτη ταχύτερα αναπτυσσόμενη στη Νέα Ζηλανδία, πίσω από το Πουκεκόχε και το Όκλαντ. Οι Κήποι του Χάμιλτον είναι το δημοφιλέστερο τουριστικό αξιοθέατο της περιοχής του Χάμιλτον. Η εκπαίδευση και η έρευνα διαδραματίζουν σημαντικό ρόλο στη ζωή και την οικονομία της πόλεως, καθώς σε αυτή ζουν περί τους 40.000 φοιτητές και σπουδαστές της τριτοβάθμιας παιδείας, καθώς και χίλιοι περίπου επιστήμονες με διδακτορικό.

Το 2020 το Χάμιλτον κέρδισε τον τίτλο της «ομορφότερης μεγάλης πόλης» της Νέας Ζηλανδίας.

## «Αδελφές» πόλεις
Το Χάμιλτον είναι «αδελφοποιημένο» με τις εξής 4 πόλεις:

* Σακραμέντο των ΗΠΑ
* Σαϊτάμα της Ιαπωνίας
* Γού-σι της Κίνας
* Τσενγκτού της Κίνας

## Παραπομπές


## Εξωτερικοί σύνδεσμοι
* Ιστότοπος του Δήμου του Χάμιλτον
* [Το Χάμιλτον](https://en.wikivoyage.org/wiki/Hamilton_(New_Zealand)#Q200028) στα «Βικιταξίδια»
* Πληροφορίες για επισκέπτες 
* Χάρτης του 1954 που δείχνει τις φάσεις της αναπτύξεως της πόλεως από το 1917

Χαμιλτον
Αλίστεμμα

Το **αλίστεμμα** (λατινική-επιστημονική ονομασία *Halistemma*) είναι γένος από υδρόζωα, που ανήκουν στην οικογένεια αγαλματίδες.

## Είδη
Τα είδη του γένους αυτού συναντώνται σε όλους σχεδόν τους ωκεανούς και τις θάλασσες της Γης και είναι τα εξής:

* *Halistemma cupulifera*, Lens & van Riemsdijk, 1908
* *Halistemma foliacea* (Quoy & Gaimard, 1833)
* *Halistemma maculatum*, Pugh & Baxter, 2014
* *Halistemma rubrum* (Vogt, 1852)
* *Halistemma striata*, Totton, 1965
* *Halistemma transliratum*, Pugh & Youngbluth, 1988
* Παλαιότερα αναφερόταν και το *Halistemma tergestinum* (Claus, 1878), που πλέον έχει ταξινομηθεί στο συγγενικό γένος *Nanomia* ως *[[Nanomia bijuga]]* (Delle Chiaje, 1844)

Από αυτά το σημαντικότερο είναι το *Halistemma rubrum*, που έχει κόκκινο χρώμα (από όπου και η ονομασία του), μήκος ενός μέτρου περίπου μαζί με τα πλοκάμια του και ζει στη Μεσόγειο Θάλασσα κατά αποικίες. Μια τέτοια αποικία αλιστέμματος αποτελείται από ένα κεντρικό στέλεχος που ονομάζεται υδρόσωμα και έχει έναν κεντρικό σωλήνα, με τον οποίο τα άτομα της αποικίας επικοινωνούν μεταξύ τους. Στο επάνω άκρο του το υδρόσωμα φέρει ένα *φύσο*, δηλαδή έναν αεροφόρο θάλαμο («πνευματοφόρος συσκευή»), με τις συστολές και διαστολές του οποίου κινείται η αποικία. Κατά μήκος του φύσου σε δύο σειρές, μία από κάθε πλευρά, υπάρχουν εξειδικευμένα προσαρτήματα: οι *νηκτοκάλυκες* και οι *απτήρες*.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4

Αλιστεμμα
Χρυσάορα

Η **χρυσάορα** (λατινική-επιστημονική ονομασία *Chrysaora*) είναι γένος από μέδουσες (τσούχτρες), γνωστές στον αγγλόφωνο κόσμο με την κοινή ονομασία «τσουκνίδες της θάλασσας» (*sea nettles*), που ανήκουν στην οικογένεια πελαγιίδες. Η προέλευση του ονόματος του γένους αντλήθηκε από την ελληνική μυθολογία, όπου ο Χρυσάωρ ξεπήδησε μαζί με τον Πήγασο από το αίμα της Μέδουσας, όταν ο Περσέας τής έκοψε το κεφάλι και το αίμα αυτό γονιμοποιήθηκε από τον θεό Ποσειδώνα. Ετυμολογικώς, «χρυσάωρ» σημαίνει «αυτός που έχει χρυσαφένια αρματωσιά».

## Είδη
Σήμερα αναγνωρίζονται γενικώς 16 είδη στο γένος χρυσάορα, τα εξής:

* *[[Chrysaora achlyos]]* – Martin, Gershwin, Burnett, Cargo & Bloom 1997 («μαύρη τσουκνίδα της θάλασσας»)
* *Chrysaora africana* (Vanhöffen, 1902)
* *Chrysaora agulhensis* – Ras, Neethling, Engelbrecht, Morandini, Bayha, Skrypzeck & Gibbons 2020
* *Chrysaora chesapeakei* (Papenfuss, 1936), «τσουκνίδα των κόλπων του Ατλαντικού»
* *Chrysaora chinensis* – Vanhöffen, 1888
* *[[Chrysaora colorata]]* (Russell 1964), «μέδουσα με τις μοβ λωρίδες»
* *[[Chrysaora fulgida]]* (Reynaud 1830)
* *[[Chrysaora fuscescens]]* – Brandt 1835 («τσουκνίδα της θάλασσας του Ειρηνικού»)
* *[[Chrysaora helvola]]* – Brandt, 1838
* *[[Chrysaora hysoscella]]* (L. 1766), «μέδουσα-πυξίδα»
* *[[Chrysaora lactea]]* Eschscholtz 1829 (*χρυσάορα η γαλακτώδης*)
* *[[Chrysaora melanaster]]* – Brandt 1838 (*χρυσάορα ο μελαναστήρ*, «βόρεια τσουκνίδα της θάλασσας»)
* *[[Chrysaora pacifica]]* (Goette 1886), «τσουκνίδα της θάλασσας της Ιαπωνίας»
* *Chrysaora pentastoma* – Péron & Lesueur, 1810 (*χρυσάορα η πεντάστομος*)
* *[[Chrysaora plocamia]]* (Lesson 1830), «νοτιοαμερικανική τσουκνίδα της θάλασσας»
* *[[Chrysaora quinquecirrha]]* (Desor 1848), «τσουκνίδα της θάλασσας του Ατλαντικού»

### Μη αποδεκτές ονομασίες ειδών
**Chrysaora blossevillei* – Lesson 1830
**Chrysaora caliparea* (Reynaud 1830)
* *Chrysaora depressa* (Kishinouye 1902, δεκτό ως *Chrysaora melanaster* – Brandt 1838)
* *Chrysaora kynthia* –  Gershwin & Zeidler 2008
* *Chrysaora southcotti* – Gershwin & Zeidler 2008 (δεκτό ως *Chrysaora pentastoma* – Péron & Lesueur, 1810)
* *Chrysaora wurlerra* – Gershwin & Zeidler 2008

## Παραπομπές


Χρυσαορα
Α2 Εθνική ποδοσφαίρου ανδρών 2022-23

Η **Super League 2 2022–2023**, γνωστή ως **Betsson Super League 2** για χορηγικούς λόγους, ήταν η 4η σεζόν της Super League 2, του ελληνικού επαγγελματικού πρωταθλήματος δεύτερης κατηγορίας για ποδοσφαιρικούς συλλόγους, μετά την αναδιάρθρωση του συστήματος του ελληνικού πρωταθλήματος ποδοσφαίρου.

Η σεζόν ξεκίνησε στις 4 Νοεμβρίου 2022 και ολοκληρώθηκε στις 20 Ιουνίου 2023.

## Διοργάνωση
Το πρωτάθλημα διεξήχθη με 30 ομάδες και δύο ομίλους, το οποίο οφείλεται στην αναδιάρθρωση και κατάργηση της Football League. Στο πρωτάθλημα για δεύτερη συνεχόμενη χρονιά αγωνίστηκαν και οι Ομάδες Β του Ολυμπιακού, του ΠΑΟΚ, του Παναθηναϊκού και της ΑΕΚ. Οι ομάδες Β, ωστόσο, δεν είναι επιλέξιμες για άνοδο ή υποβιβασμό.

Στις 22 Ιουλίου 2022, η Ελληνική Ποδοσφαιρική Ομοσπονδία αποφάσισε τον άμεσο προβιβασμό των νικητών και των δύο ομίλων, καταργώντας το προηγούμενο σύστημα πλέι οφ που υπήρχε την περασμένη σεζόν.

Μια σημαντική αλλαγή που έγινε φέτος όσον αφορά τις συμμετοχές των ομάδων είναι πως ο νόμος 2725/1999 και το άρθρο 77Α, παρ. 7, ο οποίος λέει για απαγόρευση συμμετοχής σε ομάδες χωρίς πιστοποιητικό, έχει διαφοροποιηθεί και πλέον προβλέπει αφαίρεση 5-10 βαθμών για κάθε παράβαση. Παράλληλα υπάρχει απαγόρευση συμμετοχής ή ανάκληση πιστοποιητικού εάν ένας μέτοχος μιας ΠΑΕ έχει καταδικαστεί με αμετάκλητη δικαστική απόφαση.

Παράλληλα, δύο ομάδες από την περσινή περίοδο η Ξάνθη και ο Εργοτέλης αποσύρθηκαν από το πρωτάθλημα και τα κενά τους τα κάλυψαν η 5η και η 6η ομάδα των ειδικών μπαράζ ανόδου της Γ΄ Εθνικής, Ηλιούπολη και Π.Α.Ο. Ρουφ. Επίσης και ο 7ος των μπαράζ , Ηρακλής Λάρισας, επιλέχθηκε τελικά από την Γ΄ Εθνική να καλύψει το κενό του Αγροτικού Αστέρα, που είχε τερματίσει 3ος αλλά δεν του επιτράπηκε η συμμετοχή στη Super League 2.

## Αλλαγές ομάδων

### Από την Super League 2
**Προβιβάστηκε στη [[Σούπερ Λίγκα 2022–23|Super League 1]]**

* Λεβαδειακός

**Υποβιβάστηκαν στην [[Γ΄ Εθνική ποδοσφαίρου ανδρών 2022-2023|Γ΄ Εθνική]]**

* Πιερικός
* Καβάλα
* Ολυμπιακός Βόλου
* Τρίκαλα
* Ρόδος
* Ζάκυνθος
* Καραϊσκάκης Άρτας (δήλωσε συμμετοχή στην Β΄ ΕΠΣ Άρτας)
* Αστέρας Βλαχιώτη (δήλωσε συμμετοχή στην Α΄ ΕΠΣ Λακωνίας)

**Δε δήλωσαν συμμετοχή**

* Ξάνθη (αδρανοποιήθηκε)
* Εργοτέλης (δήλωσε συμμετοχή στην Α1 ΕΠΣ Ηρακλείου)

###### 

**Υποβιβάστηκε από τη [[Σούπερ Λίγκα 2021–22|Super League 1]]**
* Απόλλων Σμύρνης

**Προβιβάστηκαν από την [[Γ΄ Εθνική ποδοσφαίρου ανδρών 2021-2022|Γ΄ Εθνική]]**
* Παναχαϊκή
* Μακεδονικός
* Προοδευτική
* Ηλιούπολη
* ΠΑΟ Ρουφ
* Ηρακλής Λάρισας

## Α΄ Όμιλος

### Ομάδες

### Βαθμολογία

### Αποτελέσματα

## Β΄ Όμιλος

### Ομάδες

### Βαθμολογία

### Αποτελέσματα

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Α2 Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 2022–2023
Ευρωπαϊκό Πρωτάθλημα Στίβου 2022

Το **Ευρωπαϊκό Πρωτάθλημα Στίβου 2022** είναι η 25η έκδοση του Ευρωπαϊκού Πρωταθλήματος Στίβου το οποίο διεξάγεται στο Ολυμπιακό Στάδιο του Μονάχου της Γερμανίας από τις 15 έως τις 21 Αυγούστου 2022.

Το πρωτάθλημα είναι μέρος των Ευρωπαϊκών Πρωταθλημάτων 2022, που περιλαμβάνουν 9 αθλήματα.

## Πρόγραμμα

lins wako

## Αποτελέσματα

### Άνδρες

Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών

### Γυναίκες

Με αστερίσκο (*) οι αθλήτριες που συμμετείχαν μόνο στις προκριματικές σειρές των σκυταλοδρομιών

## Πίνακας μεταλλίων

## Όρια πρόκρισης
Τα όρια πρόκρισης κάθε αγωνίσματος δημοσιεύθηκαν τον Αύγουστο του 2021.
Η περίοδος πρόκρισης ήταν η εξής:
* 12 μήνες, 27 Ιουλίου 2021 – 26 Ιουλίου 2022 (για όλα τα αγωνίσματα εκτός από τα παρακάτω)
* 1 Ιανουαρίου 2021 – 26 Ιουλίου 2022 (σκυταλοδρομίες)
* 18 μήνες, 27 Ιανουαρίου 2021 – 26 Ιουλίου 2022 (10,000 μέτρα, μαραθώνιος, αγωνίσματα βάδην και σύνθετα)

## Μετέχουσες χώρες

48 χώρες συμμετέχουν στο πρωτάθλημα, μαζί και με την Ομάδα Προσφύγων Αθλητών. Ως αποτέλεσμα της ρωσικής εισβολής στην Ουκρανία, η Ευρωπαϊκή Ομοσπονδία Στίβου έφραξε τη συμμετοχή των Ρώσων και Λευκορώσων αθλητών.

*  Άγιος Μαρίνος
*  Αζερμπαϊτζάν
*  Αλβανία
*  Ανδόρρα
*  Αρμενία
*  Αυστρία
*  Βέλγιο
*  Βόρεια Μακεδονία
*  Βοσνία και Ερζεγοβίνη
*  Βουλγαρία
*  Γαλλία
*  Γερμανία
*  Γεωργία
*  Γιβραλτάρ
*  Δανία
*  Ελβετία
*  Ελλάδα
*  Εσθονία
*  Ιρλανδία
*  Ισλανδία
*  Ισπανία
*  Ισραήλ
*  Ιταλία
*  Κόσοβο
*  Κροατία
*  Κύπρος
*  Λετονία
*  Λιθουανία
*  Λουξεμβούργο
*  Μάλτα
*  Μαυροβούνιο
*  Μεγάλη Βρετανία
*  Μολδαβία
*  Νορβηγία
*  Ολλανδία
* 25px Ομάδα Προσφύγων Αθλητών
*  Ουγγαρία
*  Ουκρανία
*  Πολωνία
*  Πορτογαλία
*  Ρουμανία
*  Σερβία
*  Σλοβακία
*  Σλοβενία
*  Σουηδία
*  Τουρκία
*  Τσεχία
*  Φινλανδία

## Παραπομπές


## Εξωτερικοί σύνδεσμοι
* Αρχική σελίδα 
* Ιστότοπος Ευρωπαϊκών Πρωταθλημάτων
* Ευρωπαϊκή Ομοσπονδία Στίβου


2022
Ευρωπαϊκό Πρωτάθλημα
Κατηγορία:Αθλητισμός στο Μόναχο
Κατηγορία:Διοργανώσεις στίβου στη Γερμανία
Φίλιππος ο Οπούντιος

Ο **Φίλιππος ο [[Οπούντα|Οπούντιος]]** ήταν φιλόσοφος και μέλος της Ακαδημίας του Πλάτωνα κατά τη διάρκεια της ζωής του Πλάτωνα. 

Ο Φίλιππος ήταν ο εκδότης των *[[Νόμοι (διάλογος)|Νόμων]]* του Πλάτωνα. 

Ο Φίλιππος ο Οπούντιος θεωρείται από τους περισσότερους ότι πρόκειται για τον ίδιο άνθρωπο με τον Φίλιππο τον Μεδμιανό, τον αστρονόμο, ο οποίος επίσης περιγράφεται ως μαθητής του Πλάτωνα σε αρχαίες πηγές.

## Παραπομπές


Κατηγορία:Έλληνες φιλόσοφοι
Ο ερωτευμένος διάβολος (μυθιστόρημα)

***Ο ερωτευμένος διάβολος*** (γαλλικός τίτλος: *Le Diable amoureux*) με υπότιτλο *Ισπανική νουβέλα*, είναι μυθιστόρημα του Ζακ Καζότ που εκδόθηκε το 1772. 

Το έργο θεωρείται προπομπός της φανταστικής αφήγησης, ένα λογοτεχνικό είδος, όπου παράξενα γεγονότα εισβάλλουν στην πραγματικότητα και ο αναγνώστης αφήνεται να μαντέψει εάν τα γεγονότα συνέβησαν στην πραγματικότητα ή ήταν απλώς προϊόν της φαντασίας του ήρωα.

O νεαρός ήρωας του έργου αντιμετωπίζει τον διάβολο που τον ερωτεύτηκε και πήρε την όψη γυναίκας για να τον παρασύρει.

Η αρχική έκδοση συνοδεύεται από έξι χαρακτικά που αποδίδονται στον Ζαν-Μισέλ Μορώ.

Το θέμα επηρέασε την ψυχαναλυτική θεωρία της επιθυμίας του Ζακ Λακάν.

## Υπόθεση
Η περιπέτεια διαδραματίζεται στη μέση του καρναβαλιού της Βενετίας. Ο νεαρός Αλβάρο καθώς βρίσκεται παρέα με φίλους του κομπάζει ότι μπορεί να καλέσει τον διάβολο. Ο διάβολος του εμφανίζεται πρώτα με το προσωπείο μιας καμήλας, μετά ως σκύλος και τέλος τον ερωτεύεται και εμφανίζεται με τα χαριτωμένα χαρακτηριστικά της νεαρής Μπιοντέτα, η οποία προσπαθεί να τον αποπλανήσει. Ο νεαρός απορρίπτει τις προτάσεις και τα πειράγματά της καθώς θεωρεί ότι θα ατιμασθεί αν κοιμηθεί με μια γυναίκα πριν παντρευτούν, ένωση για την οποία θα χρειαστεί πρώτα την έγκριση της μητέρας του.
αριστερά|μικρογραφία|250x250εσ|Από εικονογράφηση του 1845
Τελικά αποφασίζει να συστήσει την κοπέλα στη μητέρα του για να την παντρευτεί. Κατά τη διάρκεια του ταξιδιού προς το πατρικό του σπίτι, η Μπιοντέτα τον ακολουθεί μεταμφιεσμένη σε νεαρό ακόλουθο. Όταν η φίλη του ήρωα, η Ολυμπία, ανακαλύπτει ότι ο «αρσενικός» ακόλουθος είναι στην πραγματικότητα γυναίκα, έρχεται αντιμέτωπη με τον Αλβάρο, ο οποίος αρνείται τις κατηγορίες και υποστηρίζει τον ακόλουθό του. 

Κατά την πορεία, σταματούν για να συμμετάσχουν σε ένα γάμο και καθώς τους έχουν πάρει για συζύγους, βρίσκονται στο ίδιο δωμάτιο. Παρά την επιμονή της Μπιοντέτα, ο Αλβάρο δεν υποκύπτει. Την τελευταία στιγμή, η γυναίκα πετάει τη μάσκα και του αποκαλύπτει ότι είναι ο Βελζεβούλ. Ο Αλβάρο επιστρέφει στην οικογένειά του, όπου η μητέρα του τον παρηγορεί ότι όλα ήταν ένα κακό όνειρο και ότι αν την υπακούει, δεν θα πέσει ποτέ ξανά θύμα του διαβόλου.

## Διασκευές
Το έργο έχει διασκευασθεί για το μπαλέτο, την όπερα και το θέατρο.

## Μετάφραση στα ελληνικά

* *Ο ερωτευμένος διάβολος*, μετάφραση: Γιώργος Καραβασίλης, εκδόσεις Αιγόκερως, 1983
* *Ο ερωτευμένος διάβολος*, μετάφραση: Γιώργος Ράικος, εκδόσεις Κριτική, 1997

## Παραπομπές


Κατηγορία:Γαλλικά μυθιστορήματα
Κατηγορία:Μυθιστορήματα που έγιναν όπερες
Ερμιόνη (όνομα)

Η **Ερμιόνη** είναι ένα θηλυκό όνομα που προέρχεται από τον Έλληνα θεό Ερμή. Η Ερμιόνη ήταν κόρη του Μενέλαου και της Ελένης σύμφωνα με την ελληνική μυθολογία. Η Ερμιόνη της Εφέσου μαρτύρησε για την Χριστιανική θρησκεία τον 2ο αιώνα, το 117 μ.Χ. Επίσης Ερμιόνη λέγεται ένας χαρακτήρας σε έργο του Ουίλιαμ Σαίξπηρ. Η χρήση του ονόματος στον αγγλοσαξωνικό κόσμο έχει αυξηθεί τα τελευταία χρόνια εν μέρει λόγω ενός χαρακτήρα που εμφανίζεται σε βιβλία του Χάρι Πότερ.

Η Ερμιόνη είναι το 171ο πιο χρησιμοποιούμενο ελληνικό γυναικείο όνομα, καθώς χρησιμοποιείται σε 31 άτομα σε ένα δείγμα 97.072 ατόμων.

## Παραπομπές

Κατηγορία:Γυναικεία ονόματα
Κατηγορία:Γυναικεία ελληνικά ονόματα
Ινδικά (Κτησίας)

Το **Ινδικά** (σε πολυτονικό: Ἰνδικά) είναι βιβλίο του Αρχαίου Έλληνα ιατρού Κτησία, το οποίο υποτίθεται ότι περιγράφει την Ινδία. Γράφτηκε τον 5ο αιώνα π.Χ. και αποτελεί την πρώτη γνωστή ελληνική αναφορά σε εκείνη τη μακρινή χώρα. Ο Κτησίας ήταν ο ιατρός της αυλής του βασιλιά Αρταξέρξη Β΄ της Περσίας. Το βιβλίο δεν βασίζεται σε δικές του εμπειρίες, αλλά σε ιστορίες που μετέφεραν στην Περσία έμποροι, οι οποίοι κινούνταν μήκος του Δρόμου του Μεταξιού από τη Σηρική, μια χώρα βόρεια της Κίνας και της Ινδίας από την οποία προήλθε το εξημερωμένο μετάξι.

## Παραπομπές


Κατηγορία:Βιβλία Γεωγραφίας
Οργκοσόροκ

Το **Οργκοσόροκ** (αγγλ.: *Orgosorok* / σουαχ.: *Kata ya Orgosorok*), είναι διοικητικό μεικτό τμήμα στην Περιοχή Νγκορονγκόρο (*Ngorongoro District*), στην Περιοχή Αρούσα (*Arusha Region*) της Τανζανία.

Κατά το 2016, το Εθνικό Γραφείο Στατιστικής της Τανζανίας ανέφερε πως στο τμήμα υπήρχαν 13.690 κάτοικοι, ενώ το 2012, ήταν αντίστοιχα 12.268 κάτοικοι.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Περιοχή Νγκορονγκόρο
* Αρούσα

## Σημειώσεις




## Παραπομπές


Κατηγορία:Επαρχία Νγκορονγκόρο
Κατηγορία:Τμήματα στην Περιφέρεια Αρούσα
Αλεξάντρα Λισόφσκα

Η **Αλεξάντρα Λισόφσκα** (πολωνικά: Aleksandra Lisowska) (γενν. 12 Δεκεμβρίου 1990, Μπρανιέβο) είναι Πολωνή δρομέας μεγάλων αποστάσεων. Κατέκτησε το χρυσό μετάλλιο στο μαραθώνιο στο Ευρωπαϊκό Πρωτάθλημα του 2022.

## Καριέρα
Το 2011, αγωνίστηκε στα 3000 μέτρα στιπλ γυναικών στο Ευρωπαϊκό Πρωτάθλημα Κ23 που πραγματοποιήθηκε στην Οστράβα της Τσεχίας.

Αγωνίστηκε στον ημιμαραθώνιο γυναικών στο Παγκόσμιο Πρωτάθλημα Ημιμαραθωνίου του 2020, που πραγματοποιήθηκε στη Γκντίνια της Πολωνίας.

Στις 15 Αυγούστου 2022, η Λισόφκσα κατέκτησε το χρυσό μετάλλιο στο μαραθώνιο στο Ευρωπαϊκό Πρωτάθλημα του 2022, με χρόνο 2:28:34.

## Παραπομπές


Κατηγορία:Πολωνές αθλήτριες δρόμων μεγάλων αποστάσεων
Κατηγορία:Πολωνές μαραθωνοδρόμοι
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πρωταθλητές Ευρώπης στον στίβο
Νικόμαχος (πατέρας του Αριστοτέλη)

Ο **Νικόμαχος** (4ος αιώνα π.Χ.) ήταν γιατρός στην αυλή του βασιλιά της Μακεδονίας Αμύντα Γ΄ και πατέρας του Αριστοτέλη. 

Το λεξικό του Σουίδα αναφέρει ότι ήταν γιατρός ο οποίος ήταν γιος του Νικόμαχου, γιο του Μαχάονα, ο οποίος Μαχάονας ήταν γιος του Ασκληπιού. Ο Γκρίνχιλ σημειώνει πως ο Νικόμαχος είχε έναν γιο ο οποίος λεγόταν Αρίμνηστος αλλά και μια κόρη την Αριμνήστη. Ήταν παντρεμένος με την Φαιστίδα ή Φαιστία, η οποία επίσης καταγόταν από την οικογένεια του Ασκληπιού. Ο Νικόμαχος καταγόταν από τα Στάγειρα και ήταν φίλος και γιατρός του Αμύντα Γ', βασιλιά της Μακεδονίας, στο διάστημα 393–369 π.Χ. 

Ο γιος του Αριστοτέλη ονομαζόταν επίσης Νικόμαχος. Τα Ηθικά Νικομάχεια πήραν το όνομα του πατέρα ή του γιου του Αριστοτέλη.

## Παραπομπές

Κατηγορία:Αριστοτέλης
Κατηγορία:Αρχαίοι Έλληνες ιατροί
Σακίρ

Το **Σακίρ** είναι μια περιοχή στο Νότιο Κυβερνείο του Μπαχρέιν, κοντά στο Ζάλακ. Περιέχει το παλάτι Al-Sakhir, που χτίστηκε το 1870.

Επιπλέον, η κατασκήνωση στο Σακίρ κατά τους χειμερινούς μήνες είναι μια δημοφιλής δραστηριότητα στη χώρα.

## Αξιοσημείωτες τοποθεσίες
Στις αρχές της δεκαετίας του 2000, η περιοχή γνώρισε πολλές αλλαγές, όπως τη δημιουργία της κύριας πανεπιστημιούπολης του Πανεπιστημίου του Μπαχρέιν και του Διεθνούς Σιρκουί του Μπαχρέιν, που φιλοξενεί το Γκραν Πρι του Μπαχρέιν και το Γκραν Πρι του Σακιρ.

Το Σακίρ είναι επίσης η τοποθεσία της διετής Διεθνούς Αεροπορικής Έκθεσης του Μπαχρέιν καθώς και το πάρκο άγριας ζωής Al Areen, το μοναδικό φυσικό καταφύγιο και ζωολογικός κήπος που βρίσκεται στην χώρα.

Η Bell Racing Helmets, κορυφαίος κατασκευαστής κρανών Φόρμουλα 1 και μηχανοκίνητου αθλητισμού, έχουν τα γραφεία τους κοντά στη Πίστα.

## Παραπομπές

Κατηγορία:Οικισμοί στο Μπαχρέιν
Μάχη του Μλάλι

Η **Μάχη του Μλάλι** (αγγλ.: *Battle of Mlali*), διαδραματίστηκε κατά τη διάρκεια της Εκστρατείας στην Ανατολική Αφρική (Πρώτος Παγκόσμιος Πόλεμος) του Πρώτου Παγκοσμίου Πολέμου.

Στα μέσα Αυγούστου 1916, ο Βρετανός στρατηγός Γιαν Σματς οδήγησε τρεις μεραρχίες από την Κένυα νότια στην αποικία της Αυτοκρατορικής Γερμανίας στην Τανγκανίκα, έχοντας σκοπό να καταλάβει και να διακόψει την ζωτική τους σιδηροδρομική γραμμή. Ο Γερμανός διοικητής Πάουλ φον Λέτοβ-Φόρμπεκ (*Paul von Lettow-Vorbeck*) ενημερώθηκε από τους ανιχνευτές του για τη Βρετανική κίνηση και έστειλε τον Λοχαγό *Otto* για να το ερευνήσει.

Οι Γερμανοί αναγκάστηκαν να αποσυρθούν ενόψει του μεγαλύτερου αριθμού των Βρετανών. Παρά τις πολλές αψιμαχίες, οι Βρετανοί δεν κατάφεραν ποτέ να τραβήξουν το κύριο σώμα της Γερμανικής δύναμης για να αντιμετωπίσουν την αριθμητική τους υπεροχή. Ωστόσο, παρά το γεγονός αυτό, οι Γερμανοί έχασαν αρκετές σημαντικές τοποθεσίες εφοδιασμού, όταν αυτές κατελήφθησαν από τους Βρετανούς.

Ο στόχος των Βρετανών, ήταν πρωτίστως να καταστρέψουν τα Γερμανικά στρατεύματα, κάτι που δεν κατάφεραν. Ωστόσο, παρά την αποτυχία αυτή, η μάχη θεωρήθηκε από τη Βρετανική Ανώτατη Διοίκηση ως νίκη, αφού ανάγκασαν τους Γερμανούς σε υποχώρηση.

## Παραλειπόμενα της μάχης
Όταν οι Βρετανοί ξεκίνησαν την επίθεση για την κατάληψη του Μλάλι, αυτό που δεν γνώριζαν ήταν πως εκεί ο φον Λέτοβ, είχε συγκεντρώσει μία πολλή μεγάλη ποσότητα πυρομαχικών και οι Βρετανοί κατευθύνονταν προς τα εκεί. Μόλις οι Βρετανοί έφτασαν έξω από το Μλάλι, οι Γερμανοί τους υποδέχθηκαν με μια τεράστια επίδειξη πυροτεχνημάτων καθώς οι Γερμανοί έβγαλαν τα πυρομαχικά τους. Εδώ είχαν περί τα 6.000 kg πολύτιμου πολεμικού υλικού. Ο Φον Λέτοβ δεν μπορούσε να αποφύγει τη συγκίνηση, καθώς έδινε τη διαταγή να ανατιναχθούν τα πυρομαχικά, αντί να τα αφήσουν να πέσουν σε εχθρικά χέρια. Φυσικά, όταν ο στρατηγός Σματς πληροφορήθηκε το γεγονός, ενισχύθηκε για άλλη μια φορά η εμμονική του πεποίθηση, γιατί έτσι είχαν γίνει τα συναισθήματά του, ότι δηλ. ανά πάσα στιγμή η εκστρατεία θα μπορούσε να τελειώσει, μόνο αν μπορούσε να βρει μια δύναμη πίσω από τον φον Λέτοβ.

## Παρασημοφόρηση
Ο Λοχαγός *William Bloomfield* της 2ης Νότιας Αφρικανικής Ορεινής Ταξιαρχίας (*African Mounted Brigade*) έλαβε τον Σταυρό Βικτώριας, καθώς, κατά τη διάρκεια της μάχης, με μεγάλο προσωπικό κίνδυνο, διέσωσε έναν τραυματισμένο δεκανέα.

## Δείτε επίσης

## Παραπομπές

*
## Πηγές
"Captain W.A. Bloomfield, VC" The Soldier's Burden. http://www.kaiserscross.com/188001/295022.html

Κατηγορία:Μάχες του Α' Παγκοσμίου Πολέμου
Κατηγορία:Στρατιωτική ιστορία της Αφρικής
Κατηγορία:Στρατιωτική ιστορία της Γερμανίας
Κατηγορία:Μάχες του Ηνωμένου Βασιλείου
Κοινότητα Ρούσσας Εκκλησίας

Η **Κοινότητα Ρούσσας Εκκλησίας** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Συστάθηκε το 1926 με το ΦΕΚ 191Α - 11/06/1926 με την απόσπαση του οικισμού Ρούσσα Εκκλησιά από την Κοινότητα Σητείας και τον ορισμό του ως έδρα. Εκτός από την έδρα της  περιλαμβάνει και τον τουριστικό οικισμό Διόνυσος. 

## Πληθυσμός

μικρογραφία|448x448εσ|Η κοινότητα σε σχέση με τον δήμο Σητείας.

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Ζάντβορτ

Το **Ζάντβορτ** (ολλανδικά: *Zandvoort*) είναι δήμος στην επαρχία της Βόρειας Ολλανδίας, στην Ολλανδία. Είναι ένα από τα σημαντικότερα παραλιακά θέρετρα της Ολλανδίας, λόγο των μεγάλων μεγάλη αμμωδών παραλιών. Συνορεύει με τους αμμόλοφους του Εθνικού Πάρκου Zuid-Kennemerland και τους αμμόλοφους ύδρευσης του Άμστερνταμ. Φιλοξενεί το Ολλανδικό Γκραν Πρι της Φόρμουλα 1 στην πίστα της, το Circuit Zandvoort.

Ο δήμος επεκτείνεται και στο χωριό του Μπέντβλεντ, είχε πληθυσμό 16.954 κατοίκους το 2017. Ένα τμήμα γυμνιστών της παραλίας ξεκινά περίπου 2 χιλιόμετρα νότια, με έξι εστιατόρια, το οποίο εκτείνεται χιλιόμετρα περαιτέρω.

## Ιστορία

Το Ζάντβορτ είναι γνωστό ότι υπήρχε το 1100, που ονομάζεται Sandevoerde. Μέχρι το 1722 η περιοχή ήταν υπό τον έλεγχο των Λόρδων του Μπρεντερόντ. Το χωριό εξαρτιόταν από το ψάρεμα για πολλούς αιώνες μέχρι τον 19ο αιώνα, όταν άρχισε να μεταμορφώνεται σε παραθαλάσσιο θέρετρο, ακολουθώντας το πρότυπο που έθεσαν παρόμοιες πόλεις στο Ηνωμένο Βασίλειο. Το 1828 εγκαινιάστηκε το πρώτο θέρετρο. Στη συνέχεια, πολλά αξιόλογα άτομα θα επισκέπτονταν το Ζάντβορτ, συμπεριλαμβανομένης της Ελισάβετ της Βαυαρίας το 1884 και το 1885. Στα μέσα του ίδιου αιώνα, ξεκίνησε η καλλιέργεια πατάτας στους αμμόλοφους.

Το 1881 άνοιξε ο σιδηροδρομικός σταθμός κοντά στην ακτή και ακολούθησε σύνδεση με το τραμ με το Χάρλεμ το 1899, γεγονός που αύξησε σημαντικά τον παραλιακό τουρισμό. Το 1905 μια από τις πρώτες ολλανδικές φανταστικές ταινίες γυρίστηκε στην πόλη, το **De mésaventure van een Fransch heertje zonder pantalon aan het strand te Zandvoort**. Κατά τη διάρκεια του Β' Παγκοσμίου Πολέμου, το Ζάντβορτ υπέστη σοβαρές ζημιές. Στις 23 Μαΐου 1942, η πρόσβαση στην παραλία δεν επιτρεπόταν πλέον και αρκετούς μήνες αργότερα η πόλη εκκενώθηκε σχεδόν πλήρως. Θέρετρα και λεωφόροι κατεδαφίστηκαν για να ανοίξουν ο δρόμος για τις παράκτιες οχυρώσεις του Τείχος του Ατλαντικού.

Μετά τον πόλεμο, η ανάπτυξη της πόλης επιταχύνθηκε, ταιριάζοντας με την ανάπτυξη του τουρισμού. Το 1948 κατασκευάστηκε το Circuit Zandvoort, το οποίο φιλοξενούσε το Γκραν Πρι της Ολλανδίας για αρκετές δεκαετίες, μέχρι το 1985. Το GP της Ολλανδίας επέστρεψε το 2021, στο Παγκόσμιο πρωτάθλημα Φόρμουλα 1 (2021). Το Ζάντβορτ εξακολουθεί να είναι ένα σημαντικό θέρετρο στην Ολλανδία, όπου σχεδόν το ήμισυ του συνόλου της απασχόλησης σχετίζεται με τον τουρισμό. Το De Eerste Trein Naar Zandvoort ("First train to Zandvoort") του Ολλανδού τραγουδιστή Willem Duyn, βασισμένο στο πρότυπο του αμερικανικού τραγουδιού Chattanooga Choo Choo, ήταν επιτυχία το καλοκαίρι του 1983.

## Παραπομπές

## Εξωτερικοί Σύνδεσμοι
*

Κατηγορία:Βόρεια Ολλανδία
Κατηγορία:Πόλεις της Ολλανδίας
Τσιγκατσίτσε

Το **Τσιγκατσίτσε** (πολωνικά: Cigacice, ακριβώς μετά τον Β΄ ΠΠ: *Cygaczyce*, ) είναι χωριό του Πόβιατ Ζιελόνα Γκούρα, στο Βοεβοδάτο Λούμπους της Πολωνίας, στον ποταμό Όντερ.

Η οδός ταχείας κυκλοφορίας S3 (γέφυρα μήκους 571,84 μ. πάνω από το Όντερ) περνά κατά μήκος της ανατολικής άκρης του Τσιγκατσίτσε. Υπάρχει ένα ποτάμιο λιμάνι και μια γέφυρα πάνω από τον Όντερ στο χωριό.

Σύμφωνα με τα στοιχεία απογραφής της 30ης Ιουνίου 2021, το χωριό έχει 769 κατοίκους.

## Ιστορία
Πριν από το 1945 το χωριό είχε ψυχαγωγικό και λουτρικό χαρακτήρα (το λεγόμενο «Luftkurort»). Υπήρχαν επίσης πολλοί αμπελώνες για την παραγωγή κρασιού. Το 1937, στο πλαίσιο της πολιτικής γερμανοποίησης ονομάτων σλαβικής προέλευσης, οι ναζιστικές αρχές άλλαξαν το όνομα του χωριού σε *Όντερεκ* (*Odereck*).

Τα έτη 1945-54, το χωριό ανήκε και ήταν έδρα της Γκμίνα Τσιγκατσίτσε και στη συνέχεια, μέχρι το 1973, της κοινότητας Τσιγκατσίτσε. Κατά τα έτη 1975–1998, η πόλη ανήκε διοικητικά στο Βοεβοδάτο Ζιελόνα Γκούρα.

## Εικόνες
[σύνδεσμος=//upload.wikimedia.org/wikipedia/commons/thumb/f/fb/Cigacice_Oderstellungwerk.JPG/270px-Cigacice_Oderstellungwerk.JPG|αριστερά|μικρογραφία|270x270εσ| Θόλος παρατήρησης στο Τσιγκατσίτσε - θέα προς τον ποταμό [Όντερ]]

## Παραπομπές



Κατηγορία:Χωριά της Πολωνίας
Αύλωνας Λέσβου

Ο **Αύλωνας** είναι οικισμός της Λέσβου. Διοικητικά υπάγεται στην δημοτική κοινότητα Μεσαγρού, της δημοτικής ενότητας (τέως δήμου) Γέρας, του δήμου Μυτιλήνης, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. 
## Γεωγραφία
Ο Αύλωνας είναι παραλιακό χωριό της νοτιοανατολικής Λέσβου. Βρίσκεται στην δυτική είσοδο του κόλπου της Γέρας και στο τέλος του δρόμου από Πέραμα και Πύργους, σε μέσο σταθμικό υψόμετρο 5. Απέχει 28 χλμ. περίπου Ν. ΝΔ. της Μυτιλήνης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Μεσαγρού, του δήμου Γέρας της Λέσβου. Με το ΦΕΚ 87Α - 07/06/2010 αποσπάστηκε από τον δήμο Γέρας και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Μυτιλήνης.
## Αξιοθέατα
*Η παραλία του οικισμού
*Η νησίδα Βρομονήσι, απέναντι από τον οικισμό, στην είσοδο του κόλπου Γέρας

## Παραπομπές

## Πηγές
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://www.youtube.com/watch?v=oSWT0lDsaic

Κατηγορία:Δήμος Μυτιλήνης
Κατηγορία:Χωριά της περιφερειακής ενότητας Λέσβου
Κουτράλ Κο

Το **Κουτράλ Κο** () είναι πόλη στον νομό Κονφλουένσια της επαρχίας Νεουκέν στην Αργεντινή. Αποτελεί μέρος της στατιστικής περιοχής που σχηματίζεται με τη γειτονική Πλάζα Χουινκούλ. Σύμφωνα με την απογραφή του 2010 έχει 35.465 κατοίκους.

Ο οικισμός βρίσκεται στην έρημο και ιδρύθηκε το 1933 μετά την ανακάλυψη πετρελαίου. Το μεγαλύτερο μέρος της οικονομίας βασίζεται στην πετροχημική βιομηχανία. Η πόλη Κουτράλ Κο φιλοξενεί αρκετές πολυεθνικές εταιρείες, όπως η Repsol-YPF και η Petrobras.

Μετά την ιδιωτικοποίηση της YPF το 1992, χιλιάδες άνθρωποι έχασαν τις δουλειές τους κατά τη διάρκεια σημαντικών απεργιακών κινητοποιήσεων στην πόλη.

Η πόλη διαθέτει αεροδρόμιο .

## Κλίμα

## Παραπομπές


Κατηγορία:Πόλεις της Αργεντινής
Κοινότητα Παλαικάστρου

Η **Κοινότητα Παλαικάστρου** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Συστάθηκε το 1925 με το ΦΕΚ 27Α - 31/01/1925 με έδρα τον οικισμό Παλαίκαστρον. Εκτός από την έδρα της  περιλαμβάνει τους οικισμούς Αγκάθια, Βίγλα, Κουρεμένος, Κυριαμάδι, Λύδια, Μερτύδια, Τοπλού, Χιώνα και Χοχλακιές. Η απογραφή του 2011 αναφέρει:

* Αγκάθια, τα (138)
* Βίγλα, η (29)
* Κουρεμένος, ο (15)
* Κυριαμάδι, το (39)
* Λύδια, η (0)
* Μερτύδια, τα (2)
* Παλαίκαστρο, το (953)
* Χιώνα, η (24)
* Χοχλακιές, οι (19)

μικρογραφία|414x414εσ|Η Κοινότητα Παλαικάστρου έως το 2017
Η κοινότητα του 2011 είχε 1.227 κατοίκους και έκταση 86,919 χλμ2.
μικρογραφία|413x413εσ|Η Κοινότητα Παλαικάστρου μετά την συγχώνευση με την Κοινότητα Μητάτου, από το 2017 έως σήμερα.
Το 2017 προστέθηκαν η Κοινότητα Μητάτου και οι οικισμοί της:

* Άγιος Νικόλαος, ο (0)
* Βρυσίδι, το (21)
* Κρυονέρι, το (16)
* Μητάτο, το (7)
* Ξηρολίμνη, η (4)
* Χώνος, ο (0)
Από το 2017 η Κοινότητα Παλαικάστρου (114,637 χλμ2) είναι η μεγαλύτερη σε έταση κοινότητα της Κρήτης, ξεπερνώντας την Κοινότητα Κριτσάς (102,875 χλμ2).

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Φερνάντο Μπίντι

Ο **Φερνάντο Μπίντι** (ιταλικά: *Fernando Bindi*), γεννημένος το 1938 στην Ακουαβίβα, είναι πολιτικός από τον Άγιο Μαρίνο.

Έπειτα από την αποφοίτησή του από το λύκειο το 1957, πραγματοποίησε σπουδές με αντικείμενο τις ανθρωπιστικές επιστήμες στο Πανεπιστήμιο της Μπολόνια. Έπειτα από την αποφοίτησή του πραγματοποίησε σπουδές με αντικείμενο τη βιβλιοθηκονομία. Στη συνέχεια, έλαβε τίτλο διδακτορικών σπουδών, μετά επαίνων, από το Πανεπιστήμιο του Ουρμπίνο με αντικείμενο τη φιλοσοφία. Το 1966, διορίστηκε ως εκπαιδευτικός στη δευτεροβάθμια εκπαίδευση (ιταλικά: *scuola media*). Μεταξύ του 1972 και, έως τη συνταξιοδότησή του, το 1999, δίδαξε ιστορία και φιλοσοφία σε επίπεδο λυκείου.

Ο Φερνάντο Μπίντι ήταν μέλος του Χριστιανοδημοκρατικού Κόμματος Αγίου Μαρίνου (PDCS). Το 1993, ήταν εκ των ιδρυτών της Λαϊκής Συμμαχίας (AP). Υπήρξε μέλος του κοινοβουλίου του Αγίου Μαρίνου, του Μεγάλου και Γενικού Συμβουλίου, κατά τη διάρκεια των περιόδων μεταξύ 1964 και 1969, καθώς και μεταξύ 1978 και 2008.

Μεταξύ 1986 και 1988, διετέλεσε Υπουργός Επικρατείας (ιταλικά: *Deputato per il Territorio, l’Ambiente, l’Agricultura e i Rapporti con A.A.S.P.*) στο πλαίσιο της κυβερνητικής συμμαχίας μεταξύ Χριστιανοδημοκρατών (PDCS) και Κομμουνιστών (PCS). Έπειτα από τις γενικές εκλογές του 1988, η κυβερνητική συμμαχία μεταξύ PDCS και PCS συνεχίστηκε, με τον Μπίντι να διατηρεί το αξίωμά του ως Υπουργός Επικρατείας, ωστόσο, υποχρεώθηκε σε παραίτηση στις 20 Φεβρουαρίου 1990. Κατά τη διάρκεια της βραχύβιας 30ής Κυβερνήσεως, διετέλεσε Υπουργός Εργασίας (ιταλικά: *Segretario di Stato per il Lavoro e la Cooperazione*) μεταξύ της 25ης Ιουνίου και της 16ης Δεκεμβρίου 2002.

Έπειτα από τις εκλογές του Ιουνίου του 2006, ο Μπίντι κατέστη ηγέτης της κοινοβουλευτικής ομάδας του AP. Παράλληλα, υπήρξε μέλος της εξεταστικής επιτροπής σχετικά με την υπόθεση του καζίνο. Τον Δεκέμβριο του 2007, εξελέγη ως αρχηγός κυβερνήσεως. Τον Ιούνιο του 2008, έπειτα από την πολιτική σύμπλευση μεταξύ AP και PDCS, ο Μπίντι παραιτήθηκε ως ηγέτης της κοινοβουλευτικής ομάδας, προτού αποχωρήσει, τον Αύγουστο του ίδιου έτους, ολοκληρωτικά από το κόμμα.

## Παραπομπές


## Εξωτερικοί Σύνδεσμοι
*  

Κατηγορία:Μέλη του Μεγάλου και Γενικού Συμβουλίου (Άγιος Μαρίνος)
Κατηγορία:Υπουργοί Εργασίας (Άγιος Μαρίνος)
Κατηγορία:Υπουργοί Επικρατείας (Άγιος Μαρίνος)
Κατηγορία:Πολιτικοί του 20ού αιώνα
Κατηγορία:Πολιτικοί του 21ου αιώνα
Κατηγορία:Εκπαιδευτικοί
Κατηγορία:Απόφοιτοι του Πανεπιστημίου της Μπολόνια
Κατηγορία:Απόφοιτοι του Πανεπιστημίου του Ουρμπίνο
Κατηγορία:Κυβερνώντες Διοικητές του Αγίου Μαρίνου
Πλατεία Κρασίνσκι (Βαρσοβία)

[σύνδεσμος=//upload.wikimedia.org/wikipedia/commons/thumb/f/ff/Poland-00925_-_National_Library_%2831103382871%29.jpg/230px-Poland-00925_-_National_Library_%2831103382871%29.jpg|μικρογραφία|230x230εσ| Μέρος της Πλατείας Κρασίνσκι μπροστά από το [Παλάτι Κρασίνσκι, ένα αριστούργημα της πολωνικής μπαρόκ αρχιτεκτονικής]]
Η **Πλατεία Κρασίνσκι** () είναι πλατεία στην κεντρική συνοικία της Βαρσοβίας, στην Πολωνία. Η ίδια η πλατεία βρίσκεται δίπλα στην Παλιά Πόλη της Βαρσοβίας και διαθέτει κτίρια μεγάλης ιστορικής και εθνικής σημασίας.

## Ιστορία
Η πλατεία σχηματίστηκε στα τέλη του 18ου αιώνα από την αυλή του Παλατιού Κρασίνσκι. Κατά την εποχή της Πολωνίας του Συνεδρίου, χρησίμευε ως αγορά για μαλλί. Ως αποτέλεσμα, δύο σιδερένια πηγάδια κατασκευάστηκαν το 1823. Το 1838 κατασκευάστηκε το Παλάτι Μπαντένι στην πλατεία. Από τα τέλη του 19ου αιώνα έως το 1939, η πλατεία, μαζί με την οδό Μιοντόβα, χρησίμευαν ως δικαστική περιοχή. Την περίοδο του μεσοπολέμου το Παλάτι Μπαντένι στέγαζε το Εφετείο, ενώ το Παλάτι Κρασίνσκι το Ανώτατο Δικαστήριο. Κατά τη διάρκεια του Β΄ Παγκοσμίου Πολέμου, η πλατεία χρησίμευσε ως ζώνη ασφαλείας μεταξύ του Γκέτο της Βαρσοβίας και του υπόλοιπου τμήματος της πόλης. Εξαιτίας αυτού καταστράφηκαν τα περισσότερα κτίρια στην περιοχή της πλατείας.

Τα ορόσημα στην πλατεία περιλαμβάνουν το Παλάτι Κρασίνσκι, το Μνημείο Εξέγερσης της Βαρσοβίας, το σύγχρονο κτίριο του Ανωτάτου Δικαστηρίου και τον Καθεδρικό Ναό του Πολωνικού Στρατού. Ο κήπος Κρασίνσκι βρίσκεται σε κοντινή απόσταση. Το Παλάτι Μπαντένι που κάποτε βρισκόταν στην πλατεία πριν από τον Β΄ Παγκόσμιο Πόλεμο κατεδαφίστηκε ολοσχερώς από τους Γερμανούς το 1944.

## Παραπομπές



Κατηγορία:Πλατείες στη Βαρσοβία
Κοινότητα Έρφων

Η **Κοινότητα Έρφων** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και ως έδρα της ορίστηκε ο οικισμός Έρφοι. Εκτός από την έδρα της περιλαμβάνει τους οικισμούς Άγιος Νικόλαος, Άνω Βιρανεπισκοπή, Βιρανεπισκοπή και Μαγνησία. Η απογραφή του 2011 αναφέρει:

* Άγιος Νικόλαος, ο (136)
* Άνω Βιρανεπισκοπή, η (94)
* Βιρανεπισκοπή, η (122)
* Έρφοι, οι (141)
* Μαγνησία, η (169)

Συνολικά η κοινότητα έχει 662 κατοίκους.

## Παραπομπές
Κοινότητα Παγκαλοχωρίου

Η **Κοινότητα Παγκαλοχωρίου** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1926 με το ΦΕΚ 356Α - 09/10/1926 με την απόσπαση του οικισμού Παγκαλοχώρι από την Κοινότητα Πηγής και τον ορισμό του ως έδρα της. Εκτός από την έδρα της περιλαμβάνει και τον οικισμό Σφακάκι. Η απογραφή του 2011 αναφέρει:

* Παγκαλοχώρι, το (177)
* Σφακάκι, το (792)

Συνολικά η κοινότητα έχει 969 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Μάρκος-Μύρων Δρυγιαννάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Κοινότητα Αρχαίας Ελευθέρνης

Η **Κοινότητα Αρχαίας Ελεύθερνας** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 ως *Κοινότητα Πρινέ* με το ΦΕΚ 27Α - 31/01/1925 και ως έδρα της ορίστηκε ο οικισμός Πρινές (η παλιά ονομασία της Αρχαίας Ελεύθερνας). Μετονομάστηκε το 1987 με το ΦΕΚ 87Α - 09/06/1987 Είναι χαρακτηρισμένη ως αγροτικός ημιορεινός οικισμός, με έκταση 10,076 χμ² (2011).  

## Πληθυσμός
Περιλαμβάνοντας μόνο την έδρα της έχει 115 κατοίκους, σύμφωνα με την απογραφή του 2011. 

## Κοινοτάρχες
ΗκΚοινότητα εκπροσωπείται από τον Πρόεδρο κ. Κωνσταντίνο Παρασύρη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές
Κοινότητα Ελευθέρνης

Η **Κοινότητα Ελευθέρνης** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1930, ως *Κοινότητα Αναχουρδομετόχων, σ*το ΦΕΚ 144Α - 07/05/1930 με την απόσπαση του οικισμού Αναχουρδομέτοχα από την τότε Κοινότητα Πρινέ (νυν Αρχαίας Ελευθέρνης) και τον ορισμό του ως έδρα της (η παλιά ονομασία της Ελεύθερνας). Μετονομάστηκε το 1933 με το ΦΕΚ 179Α - 05/07/1933 Περιλαμβάνοντας μόνον την έδρα της έχει 189 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Εμμανουήλ Νικολουδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Κοινότητα Κυριάννας

Η **Κοινότητα Κυριάννας** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 ως *Κοινότητα Αμνάτου* με το ΦΕΚ 27Α - 31/01/1925 και έδρα της ορίστηκε ο οικισμός Αμνάτος (η παλιά ονομασία της Κυριάννας). Μετονομάστηκε το 1927 με το ΦΕΚ 19Β - 16/03/1927. Περιλαμβάνοντας μόνον την έδρα της έχει 348 κατοίκους, σύμφωνα με την απογραφή του 2011. 

Η Κοινότητα εκπροσωπείται από πενταμελές συμβούλιο με επικεφαλής την Πρόεδρο κ. Αγάπη Βανταράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Αύρα Αττικής

Η **Αύρα** είναι χωριό της δημοτικής κοινότητας, δημοτικής ενότητας και δήμου Μαραθώνα, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αττικής του νομού Αττικής, στο γεωγραφικό διαμέρισμα Στερεάς Ελλάδας.
## Γεωγραφία
Η Αύρα είναι πεδινό χωριό στο βορειοανατολικό τμήμα του νομού Αττικής. Βρίσκεται στις νοτιοανατολικές παρυφές του υψώματος «Τεροκορυφή» (ή «Μάλι Σέλκι», 374 μ.), πάνω στη λεωφόρο Ραμνούντος και πολύ κοντά στην Αγία Μαρίνα, σε μέσο σταθμικό υψόμετρο 45. Απέχει 53 χλμ. περίπου ΒΑ. της Αθήνας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκαν στην κοινότητα Μαραθώνα Αττικής.
## Παραπομπές

## Πηγές
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Χάρτες «ROAD» (Αττική 1:60.000)
* Google Earth
* eetaa.gr

Κατηγορία:Δήμος Μαραθώνος
Κατηγορία:Χωριά της περιφερειακής ενότητας Ανατολικής Αττικής
Κοινότητα Μέσης Ρεθύμνης

Η **Κοινότητα Μέσης (Δημοτική Ενότητα Μέσης)** είναι μια δημοτική ενότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και ως έδρα της ορίστηκε η Μέση. Εκτός από την έδρα της, περιλαμβάνει τους οικισμούς Αγία Τριάδα και Λούτρα. Η απογραφή του 2011 αναφέρει:

* Αγία Τριάδα, η (62)
* Λούτρα, η (278)
* Μέση, η (48)

Συνολικά η κοινότητα έχει 388 κατοίκους και απο το 2019 
 εκπροσωπείται από πενταμελές συμβούλιο με επικεφαλής τον πρόεδρο κ. Περακάκη Στέλιο. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας.

2019-2024  Περακακης Στέλιος

## Παραπομπές
Αύρα Κοζάνης

Η **Αύρα** είναι οικισμός της τοπικής κοινότητας Ιμέρων, της δημοτικής ενότητας και δήμου Σερβίων, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κοζάνης του νομού Κοζάνης , στο γεωγραφικό διαμέρισμα Μακεδονίας.
## Γεωγραφία
Η Αύρα είναι χωριό στο Α. ΝΑ. τμήμα του νομού Κοζάνης, στην περιοχή του  Βελβεντού, στις βόρειες όχθες της τεχνητής λίμνης Αλιάκμονα (Πολυφύτου) και σε μέσο σταθμικό υψόμετρο 320. Το χωριό απέχει 29 χλμ. περίπου Α. της Κοζάνης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Ιμέρων του νομού Κοζάνης. Με το ΦΕΚ 244Α - 04/12/1997 αποσπάστηκε από την κοινότητα Ιμέρων και προσαρτήθηκε στον δήμο Σερβίων. Με το ΦΕΚ 87Α - 07/06/2010 αποσπάστηκε από τον δήμο Σερβίων και προσαρτήθηκε στον δήμο Σερβίων-Βελβεντού. Με το ΦΕΚ 43Α - 09/03/2019 αποσπάστηκε από τον δήμο Σερβίων-Βελβεντού και προσαρτήθηκε στον δήμο Σερβίων.
## Αξιοθέατα
*Ο ναός του Προφήτη Ηλία, στην ανατολική έξοδο του οικισμού
*Η τεχνητή λίμνη Αλιάκμονα (Πολυφύτου)
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Σερβίων - Βελβεντού
Μπλε Ουρανοξύστης (Βαρσοβία)

Ο **Μπλε Ουρανοξύστης** (πολωνικά: Błękitny Wieżowiec [Μπουενκίτνι Βιεζόβιετς], προηγουμένως **Χρυσός Ουρανοξύστης**) είναι ουρανοξύστης που βρίσκεται στην Πλατεία Τράπεζας 2 στη Βαρσοβία.

## Περιγραφή
Το κτίριο βρίσκεται στη θέση που καταλάμβανε η Μεγάλη Συναγωγή στη Βαρσοβία πριν από το Β΄ Παγκόσμιο Πόλεμο, η οποία ανατινάχθηκε από τους Γερμανούς στις 16 Μαΐου 1943.

Η κατασκευή του ουρανοξύστη κράτησε πολλά χρόνια και διακόπηκε αρκετές φορές. Η οικοδομική άδεια εκδόθηκε το 1965, αλλά το 1967, λόγω ελλείψεων στην τεκμηρίωση και αμφιβολιών για τη στατικότητα της κατασκευής, η κατασκευή ανεστάλη. Το 1971, η κατασκευή του κτιρίου και ο επενδυτής άλλαξαν ξανά. Το 1974 η κατασκευή επανεκκίνησε. Το 1980, το Προεδρείο της Κυβέρνησης αποφάσισε να αλλάξει τον σκοπό του υπό κατασκευή κτιρίου, που επρόκειτο να μετατραπεί σε ξενοδοχείο 850 κλίνων. Η κατασκευή σταμάτησε ξανά μετά την κατασκευή του κυρίως σώματος. Το 1985, η ημιτελής επένδυση παραδόθηκε στην πρωτεύουσα της Βαρσοβίας. Λόγω του αρχικού χρώματος της πρόσοψης, το κτίριο ονομάστηκε «Χρυσός Ουρανοξύστης».

Τον Απρίλιο του 1988 υπογράφηκε σύμβαση για την ολοκλήρωση της κατασκευής με τη γιουγκοσλαβική κοινοπραξία Generalexport/Giposs. Η αξία της σύμβασης ήταν 40,5 εκατομμύρια δολάρια. Η χάλκινη πρόσοψη αντικαταστάθηκε με μια άχρωμη ανακλαστική, η οποία αντανακλά το μπλε του ουρανού τις καθαρές μέρες (εξ ου και το σημερινό όνομα). Ήταν η πρώτη πρόσοψη από ανακλαστικό γυαλί στη Βαρσοβία.

Οι εργασίες ολοκληρώθηκαν το 1991 και ο ουρανοξύστης έχει ύψος 120 μέτρα (με ιστούς κεραιών) και έχει 27 υπέργειους ορόφους.

Τρεις όροφοι του ουρανοξύστη παραδόθηκαν στην εβραϊκή κοινότητα της Βαρσοβίας. Η Μεγάλη Συναγωγή τιμάται με μια πλάκα στην πρόσοψη από την πλευρά της οδού Τουομάτσκιε.

### «Η κατάρα των ραβίνων»
Ο μεγάλος χρόνος κατασκευής εξηγήθηκε από την «κατάρα» που φέρεται να έριξαν οι ραβίνοι της Βαρσοβίας για την κατασκευή ενός ουρανοξύστη στην τοποθεσία της κατεδαφισμένης Μεγάλης Συναγωγής. Η ιστορία της κατασκευής παρουσιάζεται στην ταινία του 1985 *Stoję więc jestem* («Στέκομαι άρα είμαι») με τον Βιέσουαφ Ντζέβιτς ως αφηγητή, μιλώντας σε πρώτο πρόσωπο για λογαριασμό του ουρανοξύστη.

## Παραπομπές


## Βιβλιογραφία
* 

## Εξωτερικοί σύνδεσμοι

* Μπλε Ουρανοξύστης στο urbanity.pl
* Περιγραφή του κτιρίου στο www.wiezowce.waw.pl

Κατηγορία:Ουρανοξύστες στη Βαρσοβία